EkBass/fiwiki-20250220-pages-articles huggingface dataset:
Namsk

Namsk (, ) on maaseututaajama ja maalaiskunta Komin tasavallan Kortkerosin piirissa Venäjällä. Se sijaitsee Loktšimiin laskevan Namjoen suussa 102 kilometriä Kortkerosista kaakkoon. Taajamassa on 580 ja kunnassa 720 asukasta (vuonna 2007). Taajama on saanut alkunsa 1930-luvulla perustetusta Loktšimlagin vankileiristä, josta myöhemmin tuli metsätyöläisten asutus. Vuonna 1989 sen asukkaista 39 % oli venäläisiä ja 35 % komeja. Namskin kuntaan kuuluu myös Lopydinon (ven. Лопыдино, komiksi Лопыдiн, Lopydin) kylä. Tärkein työnantaja on metsäteollisuus. Palveluihin kuuluvat Namskin lastentarha, peruskoulu, kirjasto ja vapaa-ajankeskus, Lopydinon alakoulu ja kerhotalo sekä Namskin ja Lopydinon ensiapuasemat. Autioksi jääneessä Vežissä on Stalinin vainojen uhrien hautapaikka. ==Lähteet== Luokka:Kortkerosin piiri Luokka:Komin tasavallan kylät ja taajamat
Loktšim

Loktšim (, ) on Vienanjoen vesistöön kuuluvan Vytšegdan sivujoki Komin tasavallan eteläosassa Venäjällä. Sen pituus on 272 kilometriä (Badju mukaan laskettuna 322 kilometriä), valuma-alueen laajuus 6 600 neliökilometriä ja keskimääräinen virtaus 53 kilometrin päässä joen suusta 51,6 kuutiometriä sekunnissa. Joki on liikennöintikelpoinen 153 kilometrin matkalla Lopydinoon saakka. Sen varrella sijaitsevat Ust-Lektšimin, Poztykeresin, Mordinon ja Namskin kuntakeskukset. ==Lähteet== Luokka:Komin tasavallan joet Luokka:Vienanjoen vesistö
Michael Jackson’s Thriller

Michael Jackson's Thriller on John Landisin ohjaama ja yhdessä Jacksonin kanssa käsikirjoittama lyhytelokuva/musiikkivideo, joka julkaistiin 2. joulukuuta 1983. Guinness World Records on nimennyt videon kaikkien aikojen myydyimmäksi musiikkivideoksi ja sitä pidetään yleisesti maailman parhaana musiikkivideona. Luokka:Musiikkivideot Luokka:Michael Jacksonin kappaleet
Sateen tango

Sateen tango on Unto Monosen säveltämä tango, johon sanat on tehnyt Solja Tuuli eli Sauvo Puhtila. Tango on levytetty ensimmäisen kerran 4. helmikuuta 1965, jolloin laulusolistina oli Reijo Taipale ja hänen taustallaan Jaakko Salon yhtye. Salo oli myös sovittanut kappaleen. == Levytyksiä == * Reijo Taipale (1965) * Taneli Mäkelä (1988) * Kari Piironen (1990) * Minna Hirvijärvi (1992) * Saturnus (1992) * Petteri Hieta (1998) * Sväng (2018) == Lähteet == * YLE Radio 1, Lauantain toivotut levyt, 23. lokakuuta 2010. * Suomen äänitearkiston tietokanta vuosilta 1901-1999. == Aiheesta muualla == * Sateen tango youtube.com Luokka:Vuoden 1965 kappaleet Luokka:Tangot
Marjoniemi (Kouvola)

Marjoniemi on Kouvolan kaupungin pienalue, Kankaan kaupunginosassa. Se sijaitsee keskustan luoteispuolella. Marjoniemessä sijaitsee paljon kerrostaloja, joista suurin osa on uusia, 1990-luvulla rakennettuja. Alueelta on noin kilometrin matka Kouvolan keskustaan. Marjoniemessä on ollut K15-hyppyrimäki, joka on sittemmin purettu. Alueella oli myös Kouvolan terveysasema, jonka purkutyöt valmistuivat lokakuussa 2010 toimintojen siirtyessä uuteen Ratamokeskukseen. Entisen terveysaseman paikalle rakennetaan lähes tuhannen oppilaan Marjoniemen yhtenäiskoulu. Luokka:Kouvolan pienalueet
Karisuo

Karisuo on entinen Korian kaupunginosan osa-alue ja nykyinen asuinalue Kouvolan kaupungissa. Karisuolla asuu noin 1700 henkilöä. Karisuolla asutaan rivi- ja omakotitaloissa. Karisuolta on Korian keskustaan matkaa noin 2 kilometriä, ja Kouvolan keskustaan noin 8 kilometriä. Karisuo lakkasi olemasta Kouvolan tilastollinen pienalue vuonna 2015, kun Kouvolan aluejaot uusittiin. Luokka:Elimäen kylät
Hiivuri

Hiivuri on entinen Korian kaupunginosan osa-alue ja nykyinen asuinalue Kouvolan kaupungissa. Hiivuri sijaitsee Korian keskustan länsipuolella. Korian ala-aste sijaitsee Hiivurissa. Hiivuri lakkasi olemasta Kouvolan tilastollinen pienalue vuonna 2015, kun Kouvolan aluejaot uusittiin. Hiivuriin on kaavoitettu mahdollisuuksia yritystoiminnalle. Alueelle on suunniteltu datakeskusta, jolle on varattu 12,5 hehtaarin tontti. Luokka:Elimäen kylät
Chehalis

Chehalis voi tarkoittaa ainakin seuraavia asioita: * Chehalis, kaupunki Washingtonin osavaltiossa, Yhdysvalloissa * Chehalis, joki Washingtonin osavaltiossa, Yhdysvalloissa * Chehalis, joki Brittiläisessä Kolumbiassa, Kanadassa * Chehalis, Washingtonin osavaltiossa asuva Amerikan alkuperäiskansa * Sts'Ailes (tunnetaan myös nimellä Chehalis), Brittiläisessä Kolumbiassa asuva alkuperäiskansa.
Leonida Georgijevna Romanova

Suuriruhtinatar Leonida Georgijevna Romanova (o.s Bagration-Mukhrani (georg. ლეონიდა გიორგის ასული ბაგრატიონი-მუხრანელი) (ven. Леонида Георгиевна Романова) (6. lokakuuta 1914 – 23. toukokuuta 2010) oli suuriruhtinas Vladimir Kirillovitš Romanovin puoliso. == Elämäkerta == Leonida syntyi georgialaisen ruhtinas Giorgi Bagration-Muhranskin (1884–1957) ja ruhtinatar Helenan (1886–1979) tyttärenä. Bagration-Muhranskin suku periytyy Georgiaa hallinneista kuninkaista. Ensimmäisen avioliiton Leonida solmi Nizzassa,Ranska 6. marraskuuta 1934 yhdysvaltalaisen Sumner Moore Kirbyn (1895–1945) kanssa. Avioliitosta syntyi tytär Helene Louise Kirby vuonna 1935. Pariskunta päätyi avioeroon vuonna 1937. Ensitapaaminen Venäjän kruununtavoittelijan suuriruhtinas Vladimir Kirillovitš Romanovin kanssa tapahtui Ranskassa toisen maailmansodan aikana, mutta paremmin he tutustuivat vasta Espanjassa. Avioliitto solmittiin 13. elokuuta 1948. Romanovien suvun lakien mukaan avioliittoa pidettiin Leonidan avioeron ja riittämättömän kuninkaallisen taustan vuoksi morganaattisena. Tähän vedoten osa Romanovin suvusta kiistää pariskunnan jälkeläisten oikeuden esiintyä Venäjän kruununperijänä. Leonidalle ja Vladimirille syntyi vuonna 1953 tytär suuriruhtinatar Maria Vladimirovna. Maria oli naimisissa vuosina 1976–1986 Preussin prinssin Franz Wilhelmin (s. 1943) kanssa ja avioliitosta syntyi poika Georgi vuonna 1981. Leonida seurasi tiiviisti miestään läpi avioliiton ajan ja asui Madridissa, Bretagnessa ja Pariisissa. Ensimmäisen kerran hän vieraili Venäjällä puolisoineen kommunismin kaatumisen jälkeen marraskuussa 1991. Miehensä kuoltua huhtikuussa 1992 Leonida jatkoi vierailuja Venäjälle ja Georgiaan säännöllisin väliajoin yksin ja yhdessä tyttärensä kanssa. === Kuolema === Leonida Georgievna kuoli 23. toukokuuta 2010, kun hänen terveytensä oli nopeasti heikentynyt. Hän pyysi tulla haudatuksi miehensä Vladimir Kirillovitšin viereen Suurherttuan mausoleumiin Pietarissa. Hän oli viimeinen Venäjän keisarikunnan alueella syntynyt Romanov-perheen jäsen. == Lähteet == == Aiheesta muualla == Luokka:Romanov-suku Luokka:Vuonna 1914 syntyneet Luokka:Vuonna 2010 kuolleet
Etelä-Bug

Etelä-Bug tai Bug (, ), antiikin Hypanis (), on noin 800 kilometrin pituinen joki Ukrainan lounaisosassa. Bug virtaa kohti kaakkoa ja laskee Mustaanmereen sen ja Dneprin yhteisen estuaarin kautta. Estuaari mukaan lukien joen pituus on 857 kilometriä. Etelä-Bugin ja sen oman estuaarin valuma-alue on 63 740 neliökilometriä. Se on Ukrainan kolmanneksi suurin joki Dneprin ja Dnestrin jälkeen. Joki saa alkunsa Podoliassa Podolian ylängöltä noin 90 kilometriä Hmelnytskyin länsipuolella. Yläjuoksullaan Bug kulkee soisen maiseman halki ja leveässä mutaisessa laaksossa, mikä näkyy veden värissä. Täällä joki virtaa Vinnytsjan kaupungin läpi. Keskijuoksulla joki kulkee vuorimaisemassa, jossa uoma on kapeampi, virtaus on nopeampaa, törmät nousevat jyrkkinä jopa 90 metriin, ja joessa on monia koskipaikkoja. Alajuoksullaan Bug virtaa kalkkikivi- ja hiekkakivimaastossa Voznesenskin kaupungin ohi. Se saapuu Mustanmeren alangolle ja laskee estuaariinsa Nova Odessan lähistöllä. Estuaarin rannalla noin 20 kilometriä alempana sijaitsee Mykolajivin kaupunki paikassa, jossa Inhul-sivujoki myös purkautuu estuaariin. Tästä noin 40 kilometriä etelään Bugin estuaari yhtyy laajempaan Dneprin ja Bugin yhteiseen estuaarilaguuniin, joka aukeaa länteen Mustaanmereen. Joki on yleensä jäässä joulukuulta maaliskuulle. Keskivirtaus joen suulla on 160 m³/s, mutta vaihtelu vuoden mittaan on suurta. Joki on alajuoksultaan merenkulkukelpoinen 160 kilometrin matkalta Voznesenskiin asti. Mykolajiv ja Vosznesensk ovat tärkeimmät satamat. Joen alajuoksulla on Pivdennoukrajinskissa sijaitseva Etelä-Ukrainan ydinvoimalaitos. Jokeen on padottu kaikkiaan 13 tekojärveä. == Lähteet == * Boh river. Encyclopedia of Ukraine. * Joen kartta Encyclopedia of Ukraine. === Viitteet === Luokka:Ukrainan joet Luokka:Mustaanmereen laskevat vesistöt
Dustin Farnum

Dustin Lancy Farnum (27. toukokuuta 1874 Hampton Beach, New Hampshire - 3\. heinäkuuta 1929 New York, New York) oli yhdysvaltalainen näyttelijä. Hän aloitti teatterinäyttelijänä 1897 ja siirtyi elokuviin 1913. Kuuluisaksi Farnum tuli Cecil B. DeMillen ohjaaman elokuvan The Squaw Man ansiosta. Farnum lopetti näyttelemisen 1926. Näyttelijä Dustin Hoffmanin äiti nimesi poikansa Farnumin mukaan. Farnum on saanut tähden Hollywood Walk of Famelle. == Lähteet == == Aiheesta muualla == * Luokka:Yhdysvaltalaiset mykkäelokuvien näyttelijät Luokka:Yhdysvaltalaiset teatterinäyttelijät Luokka:Hollywood Walk of Fame Luokka:Vuonna 1874 syntyneet Luokka:Vuonna 1929 kuolleet
Frances Dee

Frances Marion Dee (26. marraskuuta 1909 Los Angeles, Kalifornia - 6\. maaliskuuta 2004 Norwalk, Connecticut) oli yhdysvaltalainen näyttelijä. Deestä tuli vuonna 1929 Paramountin sopimusnäyttelijä. Seuraavana vuonna Deen sattumalta nähnyt Maurice Chevalier vaati hänet pääosaan elokuvaansa Petit Cafen hurmaaja. Tämä rooli teki Deestä elokuvatähden. Dee näytteli kaikkiaan yli 50 elokuvassa. Niiden joukossa ovat muun muassa Naisen orja (1934), Elämän uhkapeli (1935) ja Yö voodoo-saarella (1943). Dee oli naimisissa näyttelijä Joel McCrean kanssa. Avioliitto kesti 57 vuotta ja heille syntyi kolme poikaa. Dee on saanut tähden Hollywood Walk of Famelle. == Lähteet == == Aiheesta muualla == * Los Angeles Timesin muistokirjoitus Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Vuonna 1909 syntyneet Luokka:Vuonna 2004 kuolleet
Zamira Amirova

Zamira Šamilievna Amirova (; s. 11. kesäkuuta 1979) on uzbekistanilainen entinen yleisurheilija, joka kilpailee pika- ja keskimatkojen juoksussa sekä maastojuoksussa. Hän on voittanut Aasian kisoissa kaksi ja Aasian- mestaruuskilpailuissa neljä mitalia. Amirova osallistui olympialaisiin kahdesti, vuosina 2000 ja 2004. Hän oli mukana 4 × 400 metrin viestissä Sydneyn kisoissa 2000 ja 400 metrin henkilökohtaisella matkalla Ateenassa 2004, mutta karsiutui molemmilla kerroilla jo ensimmäisellä kierroksella. Amirova on osallistunut myös maastojuoksun MM-kisoihin, mutta heikohkolla menestyksellä, sillä hänen paras henkilökohtainen sijoituksensa kisoissa on 77. tila. == Ennätykset == Lähde: IAAF * 400 m: 52,14 s (2002) * 800 m: 2.02,30 (2002) == Lähteet == Luokka:Uzbekistanilaiset pikajuoksijat Luokka:Uzbekistanilaiset keskimatkojen juoksijat Luokka:Uzbekistanilaiset maastojuoksijat Luokka:Vuonna 1979 syntyneet Luokka:Elävät henkilöt
Suvereniteettisaaret

Suvereniteettisaaret ovat Tornion- tai Muonionjoessa ja Könkämäenossa sijaitsevia saaria, jotka ovat eri puolella Suomen ja Ruotsin välistä valtakunnanrajaa kuin niiden maanomistajat.Lippukuntaleiri ulkomailla (Web.Archive.org) Sekä Suomella että Ruotsilla on suvereniteettisaaria. Tornionjoen vesistössä valtakunnanraja kulkee joen syväväylää.Hallituksen esitys Eduskunnalle eräiden Suomen ja Ruotsin välisen valtakunnanrajan vuonna 2006 suoritetussa rajankäynnissä todettujen rajalinjan muutosten hyväksymisestä. finlex.fi 26.10.2007 Valtiosopimuksen mukaan ”Ruotsissa sijaitsevia suvereniteettisaaria hallitaan omistusoikeudella Suomen oikeuden mukaisesti ja Suomessa sijaitsevia suvereniteettisaaria Ruotsin oikeuden mukaisesti.” Finlex 96/1986 §3 __NOTOC__ == Suvereniteettisaarten synty == Saaret saivat nykyisen asemansa Suomen sodan jälkimainingeissa, kun Venäjä ja Ruotsi tekivän rauhansopimuksen vuonna 1809 (Haminan rauha) ja maiden välinen raja sovittiin Tornion- ja Muonionjokiin. Saarten omistus- ja nautintaolosuhteet olivat sekavat ja vaikeat selvittää. Sen vuoksi Ruotsi ja Venäjä suostuivat säilyttämään saariniittyjen ikivanhat nautintaoikeudet. Ruotsalaisilla oli 1800-luvulla silloisen Venäjän puolella yhteensä 15 suvereniteettisaarta Tornionjoessa ja suomalaisilla puolestaan oli Ruotsin puolella 36 suvereniteettisaarta Muonionjoessa. Isojaossa saaria ei otettu huomioon Venäjän keisarin vuonna 1835 antaman päätöksen perusteella.LAPIN YMPÄRISTÖKESKUKSEN RAPORTTEJA 7, osio 4.3 s.20 == Järjestelmän purkamisen vaikeudet == Suvereniteettisaarijärjestelmää on yritetty purkaa monta kertaa. Ensimmäisen kerran sitä ehdotettiin Suomen puolelta vuonna 1926. Toisen kerran sitä yritettiin 1957, ja kolmannella kerralla vuonna 1975 aloite järjestelmän lakkauttamiseksi tuli Ruotsin puolelta. Lakkauttamisen vaikeudesta kertoo se, että suvereniteettisaarten maanomistus on jakaantunut yhä pienempiin osiin: vuonna 1810 saarten omistus oli jakaantunut 48 talon kesken, vuonna 1927 osakkaiden määrä oli kasvanut 221:een ja vuonna 1975 osakkaita oli jo 430. Saarten haltijat ilmoittivat vuonna 1976 vastustavansa lakkauttamista, ja tämän jälkeen aloitteita suvereniteettisaarijärjestelmän lakkauttamiseksi ei ole toistaiseksi (vuoteen 2010 mennessä) enää esitetty.LAPIN YMPÄRISTÖKESKUKSEN RAPORTTEJA 7, osio 4.3 s.21 == Lähteet == == Kirjallisuutta == * LAPIN YMPÄRISTÖKESKUKSEN RAPORTTEJA 7 | 2008: Kainuunkylän saarten puustoisten perinnebiotooppien hoitosuunnitelma #4 Historiaa pdf * == Aiheesta muualla == * Asetus Ruotsin kanssa tehdyn suvereniteettisaaria koskevan sopimuksen voimaansaattamisesta. Finlex. 1.1.1987 * Överenskommelse med Finland om suveränitetsholmar. Stockholm den 19 juni 1986 *Laki suvereniteettisaariin ja valtakunnanrajan tarkistamiseen liittyvistä kiinteistöjaotuksellisista toimenpiteistä. Finlex. 20.11.1987 * Lampaan syövät Tanskinsaaren uuteen uskoon Yle.fi 9.9.2010 * Kainuunkylä ja suvereniteettisaaret, Ylitornio * Suvereniteettisaaria Torniojoessa Kanuunkylän kohdalla. Kansalaisen karttapaikka Luokka:Ruotsin ja Suomen raja Luokka:Tornionjoen vesistö
Trimetopriimi

Trimetopriimi on bakteriostaattinen antibiootti, jota käytetään pääasiassa virtsatieinfektioiden hoitoon. Se vaikuttaa estämällä dihydrofoolihapporeduktaasi-nimisen entsyymin toimintaa, mikä puolestaan estää bakteereille tärkeän tetrahydrofoolihapon (C19H23N7O6) synteesiä. Bakteerit eivät pysty ottamaan foolihappoa (C19H19N7O6) ympäristöstään, jolloin ne eivät voi muodostaa riittävästi nukleotideja ja niiden DNA-replikaatio häiriintyy. Trimetopriimi vaikuttaa useisiin grampositiivisiin ja gramnegatiivisiin bakteereihin, ja lisäksi muun muassa plasmodioihin ja toksoplasmaan. Yleisin virtsatieinfektion aiheuttaja, E. coli, on kehittänyt jo runsaasti trimetopriimille resistenttejä kantoja.Koulu, Tuomisto (toim.): Farmakologia ja toksikologia. Medicina, 6. painos (2001), s. 850–852. ISBN 951-97316-1-X Trimetopriimilla on todettu olevan yhteisvaikutuksia mm. seuraavien lääkeaineiden kanssa: fenytoiini, digoksiini, dapsoni, tsidovudiini, rifampisiini, siklosporiini, pyrimetamiini, metotreksaatti ja barbituraatit. Trimetopriimi vaikuttaa foolihapon metaboliaan, eikä sitä suositella raskauden aikana käytettäväksi. Trimetopriimi voidaan yhdistää sulfonamideihin, mikä lisää valmisteen laajakirjoisuutta eri bakteereihin. Yhdistelmä on ominaisuudeltaan bakterisidinen eli bakteereja tappava. ==Katso myös== * Aikajana antibiooteista ==Lähteet== == Aiheesta muualla == *Orion: Trimopan, valmisteyhteenveto *Kyoto Encyclopedia of Genes and Genomes (KEGG): Trimethoprim *ChemBlink: Trimethoprim Luokka:Antibiootit Luokka:WHO:n tärkeimmät lääkkeet
Whitstable

Whitstable on noin asukkaan merenrantakaupunki Kentin pohjoisrannikolla Kaakkois-Englannissa. Se muodostaa naapurikaupunkinsa Herne Bayn kanssa noin asukkaan yhtenäisen kaupunkialueen, joka kuuluu Canterburyn hallintopiiriin. Whitstable on suoraan hallintopiirin alaisuudessa eikä sillä ole kunnallista itsehallintoa (unparished area) Kaupunki on tunnettu erityisesti ostereistaan, joita sen asukkaat juhlistavat joka heinäkuussa järjestettävillä festivaaleilla. Kerrotaan, että jo antiikin roomalaiset tunsivat Whitstablen osterit ja arvostivat niiden makua niin paljon, että rahtasivat niitä elävinä valtakuntansa pääkaupunkiin asti. == Lähteet == Luokka:Asutut paikat Kentin kreivikunnassa Luokka:Englannin kaupungit
J. R. R. Tolkienin bibliografia

Tämä on luettelo englantilaisen fantasiakirjailija J. R. R. Tolkienin kirjallisesta tuotannosta. Suomennettuja teoksia häneltä on tällä hetkellä ilmestynyt 17 ja englanninkielisiä 33. __TOC__ == Suomennetut teokset == Keski-Maa -aiheiset teokset: * (Aiempi suomennos ) * ** ** ** * * * * * * Muut suomennetut teokset: * * (Sis. Saduista (On Fairy-Stories, 1937) ja Niukun lehti (Leaf by Niggle, 1945)) * * * * * * * == Suomentamattomat teokset == * * * Songs for the Philologists (yhdessä E.V. Gordonin ja muiden kanssa), 1936. * (Luento vuodelta 1936) * Uudelleenjulkaisu muun muassa teoksessa (Runonäytelmä) * * (The Homecoming of Beorhtnoth Beorhthelm's Son, Tree and Leaf, Farmer Giles of Ham ja The Adventures of Tom Bombadil) * * Guide to the Names in The Lord of the Rings. Teoksessa Laajennettu laitos: Nomenclature of The Lord of the Rings. Teoksessa * * Pictures by J. R. R. Tolkien (esipuhe ja huomautukset Christopher Tolkien), 1979. Korjattu laitos 1992. * (The Adventures of Tom Bombadil, The Homecoming of Beorhtnoth Beorhthelm's Son, On Fairy-Stories, Leaf by Niggle, Farmer Giles of Ham ja Smith of Wootton Major) * * * * The History of Middle-earth 1–12. Toimittanut Christopher Tolkien. ** ** ** ** ** ** ** ** ** ** ** ** * Oliphaunt, 1989. * Poems by J. R. R. Tolkien 1–3, 1993. * Poems from the Lord of the Rings, 1994. * Poems from the The Hobbit, 1999. * * * * * * * == Tolkien-aiheista kirjallisuutta == * Ahlström, Mikael: J. R. R. Tolkien. Teoksessa * * * * * * * * * * * * * * * * * * * * * * * * * * * * * * * * * * * * * * * * Tolkien, J R R *
Lumijoen kirjasto

Lumijoen kirjasto on Lumijoella sijaitseva kirjasto, joka kuuluu Oulun ympäristökuntien muodostamaan OUTI-kirjastot-kirjastojärjestelmään. Kirjasto sijaitsee Lumijoen kirkonkylässä. Lumijoen kunta sai ensimmäisen 80 neliömetrin kokoisen kirjaston vuonna 1972, joka oli siihen aikaan rohkea hanke pienellä paikkakunnalla, jolloin ei ollut monella paikkakunnalla omaa kirjastoa. 2000-luvun alussa kunta sai opetusministeriöltä rahoituspäätöksen uutta kirjastorakennusta varten. Tammikuussa 2005 avattiin uusi kirjastorakennus Lumijoentien eteläpuolelle kunnantaloa vastapäätä. Uutta kirjastorakennusta kutsutaan nimellä Hiidenkivi. Kirjasto palkittiin syksyllä 2006 Pro Kirjasto -palkinnolla. ==Lähteet== Luokka:Lumijoen rakennukset ja rakennelmat Luokka:Suomen kunnan- ja kaupunginkirjastot
Mickey Redmond

Michael Edward ”Mickey” Redmond (s. 27. joulukuuta 1947 Kirkland Lake, Ontario) on entinen ammattilaisjääkiekkoilija. Nykyään hän toimii FOX Sports Detroit -televisiokanavan kommentaattorina Detroit Red Wingsin kotiotteluissa ja lyhyillä vierasmatkoilla. == Ura == Redmond pelasi oikeana laitahyökkääjänä Montreal Canadiensille kaudesta 1967–68 kauteen 1970–71. Hän voitti Stanley Cupin seurassa 1968 ja 1969. Hän teki 27 maalia Canadiensille kaudella 1969–70. Kesken kauden 1970–71 NHL:ssä hänet kaupattiin Detroit Red Wingsiin vaihdossa, jossa tähtipelaaja Frank Mahovlich meni Montrealiin. Seuraavalla kaudella hän lunasti lupauksia tekemällä 42 maalia ketjussa, jonka keskushyökkääjä oli veteraanitähti Alex Delvecchio. Kaudella 1972–1973 Redmondista tuli seitsemäs kauden aikana 50 maalia tehnyt pelaaja. Hän viimeisteli 52 maalia rikkoen Gordie Howen seuraennätyksen (49). Pisteitä kertyi kaikkiaan 93. Delvecchio lopetti kaudella 1973–74 ja Redmond siirrettiin toisen tähtipelaajan Marcel Dionnen ketjuun. Redmondin menestys jatkui ja hän rikkoi kolmantena pelaajana uudelleen 50 maalin rajan tekemällä 51 maalia, joista 21 ylivoimaosumaa. NHL-kaudella 1974–75 Redmond sai selkävamman eikä esiintynyt kuin 29 pelissä. Selkävian takia hän lopetti jo 28 vuoden iässä. Hänet on nimetty liigan ensimmäiseen tähtikenttään 1973, toiseen tähtikenttään 1974 ja hän pelasi yhden NHL:n tähdistöottelun. Redmondin veli Dick Redmond oli NHL-puolustaja. == Lähteet == Luokka:Kanadalaiset jääkiekkoilijat Luokka:Vuonna 1947 syntyneet Luokka:Elävät henkilöt
Digitaalinen markkinointi

Digitaalinen markkinointi on yrityksen markkinoinnin osa-alue, joka kattaa kaiken sähköisen markkinoinnin sisällön, kuten verkkosivuston, mobiilimarkkinoinnin, hakusanamainonnan, sisältömarkkinoinnin, vaikuttajamarkkinoinnin, online display -mainonnan, sähköpostimarkkinoinnin ja markkinoinnin automaation. Digitaalisen markkinoinnin pääelementit ja markkinointikanavat voidaan jakaa viiteen eri pääkategoriaan: hakukoneoptimointi (SEO), hakusanamainonta (SEM), sisältömarkkinointi, sosiaalisen median markkinointi ja sähköpostimarkkinointi. Jokainen näistä osa-alueista tarjoaa erilaisia mahdollisuuksia näkyvyyden ja myynnin kehittämiseen, mutta ne toimivat parhaiten yhdessä, osana kokonaisvaltaista digimarkkinointistrategiaa. Hakusanamaintonta (SEM) tarkoittaa maksettu mainontaa hakukoneissa, kuten Googlessa. Google Ads perustuu avainsanoihin ja auttaa kohdistamaan mainontaa tietyille hakutermeille. Myös sosiaalisen median kanavissa tapahtuva markkinointi on jatkuvasti kasvussa. Digitaalinen markkinointi on suosittua yritysten keskuudessa, sillä se on kustannustehokasta ja tarkasti mitattavaa. ==Lähteet== == Aiheesta muualla == Luokka:Markkinointi Luokka:Tietokonevälitteinen viestintä
Tappaja (sarjakuva)

Tappaja (Le tueur) on ranskalainen trilleri-sarjakuva, jonka on piirtänyt Luc Jacamon ja käsikirjoittanut Matz. Noir-henkinen sarjakuva kertoo kyynisestä palkkamurhaajasta, jonka mielentila alkaa horjua pitkäksi venähtävän tappokeikan aikana. == Suomennetut albumit == * * == Suomentamattomat albumit == * Modus Vivendi (2007) * Le commun des mortels (2009) == Lähteet == == Aiheesta muualla == * Tero Mielonen: Yksinäinen alligaattori. Kvaak.fi 9.3.2010. * Kimmo Rantanen: Tappajan matkassa. Turun sanomat 2.7.2010. * Salla Brunou: Anonyymin palkkamurhaajan tunnustuksia . Kymen sanomat 23.7.2010. * Reijo Valta: Kyyninen Tappaja. Pois työpöydältä -blogi 15.7.2011. * S. Santikko: Tappajan tuumat. Kvaak.fi 12.09.2011. Luokka:Ranskalainen sarjakuva Luokka:Sarjakuva-albumisarjat
Fairey Battle

Fairey Battle on brittiläisen Fairey Aviation Companyn valmistama kevyt pommikone. Palveluskäyttöön vuonna 1937 otetun yksimoottorisen koneen hyötykuorma oli varsin pieni. Siinä oli kolmen hengen miehistö (pilotti, pommittaja sekä tähystäjä/taka-ampuja/radisti). Puolustusaseina oli yksi eteenpäin ampuva konekivääri ja toinen liikuteltava ohjaamon takaosassa. Toisessa maailmansodassa kone osoittautui epäonnistuneeksi. Dunkerquen evakuointiin saakka konetyyppi kärsi suuria tappioita, ja käytännössä se vedettiin kokonaan pois operatiivisista sotatoimista taisteluun Britanniasta mennessä.Humble, 1976: s. 11 Myöhemmin koneita muunnettiin maalinhinaukseen. Fairey Battlejen valmistusmäärä oli noin 2 000 kappaletta.Chant, 1999: s. 123 Fairey Battle Mk. I -laivueita oli ennen varsinaisten sotatoimien alkamista sijoitettuna sekä Belgiaan että Ranskaan. Myös Belgian ilmavoimat käyttivät konetyyppiä.Humble, 1976: s. 9 == Tekniset tiedot == == Lähteet == * Chant, Chris: II maailmansodan lentokoneet, suom. Petri Kortesuo, Hämeenlinna Karisto, 2008, ISBN 978-951-23-5025-4 (s. 123) * Humble, Richard: Toisen maailmansodan lentokoneet, suom. Helge Seppälä, Helsinki WSOY 1976 ===Viitteet=== == Aiheesta muualla == * * http://www.pilotfriend.com/photo_albums/timeline/ww2/Fairey%20Battle.htm * http://www.historyofwar.org/articles/weapons_fairey_battle.html Battle Luokka:Brittiläiset pommikoneet Luokka:1930-luvun pommikoneet
Port Hardyn lentoasema

Port Hardyn lentoasema (, ) on lentoasema, joka sijaitsee Vancouverinsaaren pohjoisosassa, 9,6 km kaakkoon Port Hardyn keskustasta, Brittiläisessä Kolumbiassa. Vuonna 2009 lentoasemalle suoritettiin 9 517 laskeutumista ja nousua. == Lentoyhtiöt ja kohteet == Lentoyhtiö Kohteet Pacific Coastal Airlines Bella Bella, Hakai Pass, Rivers Inlet, Vancouver == Lähteet == == Aiheesta muualla == * YZT Airport Information * Airport Forecast: Port Hardy Airport, British Columbia Säätila lentoasemalla. Luokka:Brittiläisen Kolumbian lentoasemat
Thein Sein

Kenraali Thein Sein (s. 20. huhtikuuta 1945) on myanmarilainen kenraali, joka oli Myanmarin presidentti 2011-2016. Tätä ennen hän toimi maansa pääministerinä 2007–2011. Hänet nimitettiin tilapäiseksi pääministeriksi 18. toukokuuta 2007 pääministeri Soe Winin sairauden johdosta. Soe Winin kuoleman jälkeen hänestä tuli 24. lokakuuta 2007 pysyvä pääministeri.http://news.xinhuanet.com/english/2007-10/24/content_6939012.htm Sein toimi maata hallitsevan sotilasjuntan ensimmäisenä sihteerinä. Hän on valtion neljänneksi korkea-arvoisin kenraali. Sein on neuvotellut naapurimaiden kanssa yhteistyön syventämisestä.http://news.xinhuanet.com/english/2007-11/07/content_7026130.htmhttp://www.theage.com.au/news/World/Burmas- PM-visits- Vietnam/2007/11/09/1194329510113.htmlhttp://news.xinhuanet.com/english/2007-11/09/content_7040876.htm Vuoden 2010 vaalien jälkeen koottu parlamentti valitsi 4. helmikuuta 2011 Seinin maan presidentiksi ja hän astui virkaansa 30. maaliskuuta 2011. Samalla maata hallinnut sotilasjuntta lakkautettiin.http://www.dvb.no/news/president- sworn-in-spdc-dissolved/15033 Monien juntan jäsenten tavoin Thein Sein luopui univormusta ja liittyi poliittiseen puolueeseen siviilinä. Thein Sein rekisteröi USDP-puolueen (United Solidarity and Development Party), joka sai huomattavan enemmistön maan ensimmäisissä vaaleissa. Thein Sein on EU:n pakotteiden alaisena muiden entisen sotilasjuntan johtohenkilöiden tavoin. Hän on palvellut armeijassa noin 50 vuotta. Huhtikuussa 2011 EU päätti lieventää maan johdon pakotteita.http://www.rfi.fr/asie-pacifique/20110413-union- europeenne-assouplit-sanctions-visant-junte-militaire-birmane == Lähteet == == Aiheesta muualla == Luokka:Myanmarilaiset sotilaat Luokka:Myanmarin pääministerit Luokka:Myanmarilaiset poliitikot Luokka:Vuonna 1945 syntyneet Luokka:Elävät henkilöt
Kuulokoira

Kuulokoira on kuuron tai huonokuuloisen apuna toimiva koira, joka hälyttää omistajalleen kuultuaan tiettyjä opetettuja ääniä, kuten ovikellon, puhelimen tai palohälyttimen. Parhaita kuulokoiria ovat yleensä pienet pelkäämättömät koirat, joilla ei ole vartiointitaipumusta. Koulutus kestää pari vuotta, vaikka koira oppii tunnistamaan äänet nopeasti.Hilkka Säävälä: Kuulokoira antaa apua ja iloa, Yle.fi, viitattu 23.10.2010 Kuulokoirilla on Suomessa lain suoja liikkua omistajiensa kanssa julkisissa tiloissa. Suomessa kuulokoiran statuksen, liivit ja merkit myöntää Suomen kuulo- ja tukikoirat ry. == Katso myös == * Avustajakoira * Opaskoira ==Lähteet== ==Aiheesta muualla== *Suomen kuulo- ja tukikoirat ry *Suomen Kennelliitto: Kuulo- ja tukikoirat Luokka:Kuulovammaisten apuvälineet Luokka:Työkoirat
Minttu Penttinen

Minna-Liisa "Minttu" Penttinen (s. 1989 Äänekoski) on suomalainen juontaja. Penttinen opiskelee nykyään televisio- ja radiotyötä Helsingissä. Penttinen on työskennellyt Ylellä Summeri-nuortenohjelman juontajana vuosina 2010 ja 2011 yhdessä Kalle Lindrothin kanssa. Luokka:Suomalaiset juontajat Luokka:Vuonna 1989 syntyneet Luokka:Elävät henkilöt
Better Than Love

”Better Than Love” on englantilaisen synthpopduon Hurtsin Happiness- esikoisalbumilta julkaistu singlekappale. Se julkaistiin 23. toukokuuta 2010 Isossa-Britanniassa albumin ensimmäisenä singlenä ja se sijoittui Britannian singlelistan sijalle viisikymmentä.http://archive.is/20121209024603/http://www.chartstats.com/artistinfo.php?id=12602 ”Better Than Love” sijoittui singlelistoille myös Belgiassa ja Alankomaissa.http://www.ultratop.be/nl/showitem.asp?interpret=Hurts&titel;=Better+Than+Love&cat;=shttp://www.dutchcharts.nl/showitem.asp?interpret=Hurts&titel;=Better+Than+Love&cat;=s == Kappaleet == === CD-single === # # === 12” vinyyli === # # === iTunes- single === # # === iTunes EP === # # == Lähteet == Luokka:Hurtsin kappaleet Luokka:Vuoden 2010 kappaleet
Andy Turner

Andrew Steven Malcolm "Andy" Turner (s. 19. syyskuuta 1980 Chelmsford, Essex) on englantilainen 110 metrin aitajuoksija. Turner karsiutui alkuerissä Ateenan olympialaisissa 2004. Hän sai 2006 pronssia sekä Melbournen Kansainyhteisön kisoissa ajalla 13,62 että Göteborgin EM-kilpailuissa ajalla 13,52. Lisäksi hän sijoittui toiseksi Euroopan cupin superliigassa. Seuraavana vuonna hän oli neljäs Birminghamin sisäratojen EM-kilpailujen 60 metrin aitajuoksussa ja jälleen toinen Euroopan cupin superliigassa. Osakan MM-kilpailuissa hän karsiutui välierissä ja Pekingin olympialaisissa 2008 puolivälierissä. Turner sijoittui neljänneksi Torinon sisäratojen EM-kilpailuissa 2009. Saman vuoden Euroopan joukkuemestaruuskilpailuissa hän voitti 110 metrin aitajuoksun ajalla 13,42. Berliinin MM-kilpailuissa hän karsiutui alkuerissä. Turner voitti Euroopan joukkuemestaruuskilpailujen 110 metrin aitajuoksun myös 2010. Barcelonan EM-kilpailuissa hän voitti kultaa ajalla 13,28. Maanosien cupissa hän sijoittui toiseksi. Delhin Kansainyhteisön kisoissa hän voitti mestaruuden ajalla 13,38. Turner voitti Euroopan joukkuemestaruuskilpailujen 110 metrin aitajuoksun 2011. Hän sijoittui saman vuoden Daegun MM-kilpailuissa alun perin neljänneksi ajalla 13,44, mutta nousi Dayron Roblesin hylkäyksen myötä kolmanneksi. Lontoon olympialaisissa 2012 hän karsiutui 110 metrin aitajuoksun välierissä. == Ennätykset == === Ulkoradat === Matka Aika Paikka Päivä 100 m 10,32 Manchester 17. toukokuuta 2009 200 m 20,93 Manchester 16. heinäkuuta 2006 110 m aj 13,22 Lausanne 30. kesäkuuta 2011 === Sisäradat === Matka Aika Paikka Päivä 60 m 6,79 Pireus 25. helmikuuta 2009 200 m 20,90 Sheffield 13. helmikuuta 2011 50 m aj 6,65 Tukholma 21. helmikuuta 2008 60 m aj 7,55 Sheffield 11. helmikuuta 2007 == Lähteet == Luokka:Brittiläiset pika- aitajuoksijat Luokka:Vuonna 1980 syntyneet Luokka:Elävät henkilöt
Arki

Arki on ihmisen jokapäiväistä elämää, joka koostuu rutiineista. Arki on vastakohta lomalle ja toisaalta pyhälle. Arjen toistuvat rutiinit näkyvät työssä ja työtavoissa, kulutuksessa, sosiaalisissa tilanteissa ja nukkumisessa. Arjen merkitys voi olla häilyvä.https://www.kielikello.fi/-/arki-pyha-ja-lauantai ==Lähteet== Luokka:Aika
Harmaapäänappaaja

Harmaapäänappaaja (Mionectes rufiventris) on Etelä-Amerikassa tavattava napsijoihin kuuluva varpuslintu. ==Koko ja ulkonäkö== Kooltaan harmaapäänappaaja on noin 14 cm. Päästään laji on väriltään harmaa ja selästään ja siivistään vaalean oliivinvihreä. Harmaapäänappaajan vatsa on väriltään okrankeltainen. ==Levinneisyys ja elinympäristö== Harmaapäänappaajaa tavataan Brasilian kaakkoisosista, Paraguayn itäosista ja Koillis- Argentiinasta. Linnun elinympäristöä ovat kosteat metsät ja metsien reunamaat. Harmaapäänappaajan elinympäristöt sijaitsevat yleensä alle 1 000 metrin korkeudella merenpinnasta. Pesimäajan alussa koiraat kokoontuvat ryhmiksi, joissa ne esiintyvät naaraille. Koiraat houkuttelevat naaraita värisyttelemällä siipiään ja hyppimällä oksilta toisille. ==Lähteet== ==Aiheesta muualla== *Ääntä, Äänen metadata Macaulay Library Luokka:Napsijat
Anna Tuori

Anna Tuori (s. 18. maaliskuuta 1976 Helsinki Liisa Mayow: Ahdistavan makeuden maalari. Aamulehti, Ihmiset-liite 6.3.2011, s. 10−13.) on suomalainen kuvataiteilija. Hänet on valittu vuoden 2011 nuoreksi taiteilijaksi.Hs.fi Tuori on käynyt Helsingin kuvataidelukion ja opiskellut Kuvataideakatemiassa 1997–2003. Vuosina 1999–2000 hän opiskeli Ranskassa École Nationale Supérieure des Beaux-Arts. Hän on ollut Ars Fennica -ehdokkaana 2006 ja Carnegie Art Award -ehdokkaana 2008. Tuorin taiteessa on aineksia romantiikasta ja kauhusta. Lavastetut usein painajaismaiset maisemat kuvaavat paikkoja, joita ei ole olemassa. Tuori on osallistunut ryhmänäyttelyihin ja pitänyt yksityisnäyttelyitä Suomessa ja ulkomailla. Tuori on kritisoinut yhteiskunnallisista aiheista tunnettuja taiteilijoita, kuten Riikko Sakkista, Jani Leinosta ja Anssi Pulkkista. Hänen mukaansa tällainen taide vain ilmaisee yksinkertaisia ja helposti tunnistettavia yhteisiä huolenaiheita ja ilmentää taiteilijoiden oikeamielisyyttä kiinnittämättä huomiota teosten sisältöön. Anna Tuorin puoliso on kolumnisti Jyrki Lehtola. ==Lähteet== == Aiheesta muualla == * Luokka:Suomalaiset taidemaalarit Luokka:Vuoden nuori taiteilija -palkinnon saajat Luokka:Vuonna 1976 syntyneet Luokka:Elävät henkilöt
Hopeatilhet

Hopeatilhet (Hypocoliidae) on vapuslintuihin kuuluva heimo. Heimon lajit on aiemmin luokiteltu kuuluviksi tilhien tai viheltäjien heimoihin, mutta ne voivat olla läheistä sukua myös bulbuleille. BirdLife Suomen käyttämässä luokituksessa hopeatilhien heimoon luetaan kaksi lajia hopeatilhi (Hypocolius ampelinus) ja hedelmäviheltäjä (Hylocitrea bonensis). Hedelmäviheltäjä luetaan toisissa lähteissä kuuluvaksi omaan heimoonsa Hylocitreiidae. Hopeatilheä tavataan Lähi-idästä ja hedelmäviheltäjää Indonesiasta. ==Lähteet== Luokka:Varpuslinnut
Skegness

Skegness on noin asukkaan merenrantakaupunki ja kunta (civil parish) Lincolnshiren kreivikunnassa Englannin itärannikolla, Washin suulla. Se sijaitsee Itä-Midlandsin hallinnolliseen alueeseen kuuluvassa East Lindseyn hallintopiirissä. Skegness asutettiin jo ennen Rooman vallan aikaa Britanniassa, ja sen asukkaat saivat pitkään elantonsa kalastuksesta ja maataloudesta. Kylästä kehittyi suosittu rantalomakohde Midlandsissa, kun sinne rakennettiin rautatie vuonna 1873. Vielä nykyäänkin Skegness on Lincolnshiren rannikon suurin lomakaupunki. == Lähteet == == Aiheesta muualla == Luokka:Asutut paikat Lincolnshiressä Luokka:Englannin kaupungit Luokka:Englannin kunnat
Wonderful Life

”Wonderful Life” on englantilaisen synthpopduon Hurtsin Happiness- esikoisalbumilta julkaistu single. Kappale julkaistiin Isossa-Britanniassa 22. elokuuta 2010 albumin toisena singlenä ja Tanskassa 3. toukokuuta 2010 ensimmäisenä singlenä. ”Wonderful Life” pääsi singlelistalle monessa maassa, muun muassa Saksassa se oli parhaimmillaan singlelistan sijalla kaksi ja kymmenen parhaan joukossa Tanskassa, Sveitsissä ja Itävallassa.http://musicline.de/de/chartverfolgung_summary/title/Hurts/Wonderful+Life/single http://www.danishcharts.com/showitem.asp?interpret=Hurts&titel;=Wonderful+Life&cat;=s http://www.austriancharts.at/showitem.asp?interpret=Hurts&titel;=Wonderful+Life&cat;=s Digital Spyn haastattelussa Hurtsin laulaja Theo Hutchcraft kertoi laulusta: ”Se pohjautuu pohjimmiltaan kahteen äärimmäisyyteen: olemisesta mies, joka haluaa tappaa itsensä, ja rakkauteen ensisilmäyksellä. Mies seisoo sillalla, aikoen hypätä, kun nainen pysäyttää hänet. He näkevät toisensa ja rakastuvat. Pohjimmiltaan nainen sanoo: ’Tule mukaani, kaikki muuttuu hyväksi.’ Laulu tarjoaa vain pätkän jonkun elämästä, joten emme tiedä mitä tapahtuu lopuksi.” == Vastaanotto == The Guardian -lehden kriitikko Paul Lester kirjoitti: ”Wonderful Life on sydäntäsärkevä tulevaisuuden klassikko. Sulje silmäsi ja kappale vie sinut mukanaan vuoteen 1987 turmeltumattomalla tuotannollaan ja melodiallaan.”http://www.guardian.co.uk/music/2009/jul/27/new-band-hurts BBC:n listablogin kriitikko antoi kappaleelle neljä tähteä viidestä, kutsuen sitä surulliseksi lauluksi, jolla on katkeran optimistiset sanat.http://www.bbc.co.uk/blogs/chartblog/2010/01/hurts_wonderful_life.shtml City Life -lehden kriitikko Sarah Walters antoi kappaleelle kolme tähteä viidestä. Hän sanoi laulun kuulostavan 1980-luvun tuotannolta, mutta että kappaleen vastakohdat, siirtyminen synkästä säkeestä kertosäkeen iloiseen elektromusiikkiin, saavat sen kuulostamaan nykypäivän kappaleelta.http://www.citylife.co.uk/music/release/6225 Kappale sijoittui Britannian singlelistan sijalle 21. Suomessa se debytoi virallisen singlelistan sijalla 15, ja pysyi listalla yhteensä 4 viikkoa. == Kappaleet == === Tanskan digitaalinen single === # === UK CD-single === # # === UK digitaalinen single === # # # # # === UK vinyylisingle === # # === Saksan digitaalinen single === # # # # === Saksan CD-single === # # == Lähteet == Luokka:Hurtsin kappaleet Luokka:Vuoden 2010 kappaleet
Mário Silva

Mário Manuel da Silva (s. 23. heinäkuuta 1961 Madina do Boe, Guinea-Bissau) on portugalilainen entinen yleisurheilija, joka kilpaili keskimatkojen juoksussa. Hän edusti seuratasolla Sporting Lissabonia ja Sporting de Bragaa. Silva voitti 1 500 metrillä pronssia sekä sisäratojen MM-kisoista 1991 että EM- kisoista 1990. Hän osallistui olympialaisiin kahdesti, vuosina 1988 ja 1992. Silva ei päässyt 1 500 metrillä finaaliin saakka Barcelonan kisoissa 1992, mutta oli samalla matkalla yhdeksäs Soulin olympialaisissa 1988. Silva voitti yhteensä kymmenen maansa mestaruutta vuosina 1984-1993\. Mestaruuksista viisi tuli ulko- ja viisi sisäradoilta. == Ennätykset == Lähde: IAAF * 1 500 m: 3.35,76 (1991) * 800 m: 1.46,69 (2001) == Lähteet == Silva, Mario Silva, Mario Silva, Mario
Cadillac (vuoden 1964 albumi)

__NOTOC__ Cadillac on brittiläisen The Renegades -yhtyeen ensimmäinen studioalbumi. Se julkaistiin 1964 albumin nimikappaleen noustua single- ja radiolistoille. Nimikappale oli parhaimmillaan myyntilistalla toisena tammikuussa 1965. Radion "Kahdeksan kärjessä" -listalla single nousi kärkeen.Pekka Gronow, Jake Nyman ym. Suomi soi osa 4 s.112 ISBN 951-31-2503-3 (sarja 1-4) Tammi 2005 "Seven Daffodils" oli niin ikään suosittu kappale. Alkuperäinen levy-yhtiö oli Scandia. Fazer-Finnlevy julkaisi 1990 CD:n, jolla ovat yhtyeen albumit "Cadillac" ja "The Renegades". Jälkimmäinen julkaistiin ensimmäisen kerran 1965. "Lucille" on Little Richardin tunnetuimpia kappaleita. Säveltäjänä hän käytti oikeata nimeään. "If I Had Someone To Dream Of" on ruotsalaisen The Shamrocks -yhtyeen kitaristi-laulaja Jimmy Lindskogin ja kosketinsoittaja Dieter Feichtingerin sävellys. ==Cadillac-albumin CD- versio== Kappaleiden tekijät ovat Kim Brown, Denys Gibson, Ian Mallet ja Graham Johnson ellei mainittu. "Cadillac"-kappale on mukaelma Vince Taylorin sävellyksestä "Brand New Cadillac." Ruotsalainen Hep Stars teki oman versionsa kuultuaan Renegadesin sovituksen.Dan-Eric Landen, Carl Magnus Palm - Cadillac Madness, den otroliga berättelsen om Hep Stars Premium Publishing 2004 ISBN 91-89136-04-7 Taylorin levy-yhtiö nosti kanteen saatuaan tiedon kappaleen menestyksestä. Asia sovittiin siten, että Taylorin nimi lisättiin tietoihin ja tekijänoikeudet jaettiin puoliksi Renegadesin ja Taylorin kesken.Landen, Palmén Hep Stars ei tiennyt kappaleen tarkkaa alkuperää, mutta sen versiossa Taylorin nimi on myöhemmin liitetty tekijätietoihin.1964-1969 EMI Svenska AB/Olga 7C1 38-35956/7 The Shamrocks teki "Cadillacista" cover - version, joka menestyi mm. Japanissa. Kappaleet: #Cadillac 2:40 #If I Had Someone To Dream Of (Lindskog-Feichtinger) 1:55 # Look At Me (Buddy Holly) 2:12 #I've Been Unkind 2:14 #Bad Bad Baby 1:47 #Everybody 3:05 #Lucille (Richard Penniman)3:40 #One Day 2:54 #Do The Shake 2:00 #Seven Daffodils 3:04 #Hold Me Close 1:55 #What'd I Say (Ray Charles) 3:03 == Lähteet == Luokka:Vuoden 1964 esikoisalbumit Luokka:The Renegadesin albumit
Annemieke Bouma

Annemieke Bouma (s. 12. maaliskuuta 1956) on alankomaalainen yleisurheilija, joka kilpaili korkeushypyssä. Hän edusti seuratasolla AV Haarlemia. Bouma voitti pronssia sisäratojen EM-kisoista 1975 tuloksellaan 180 senttimetriä. Bouma voitti maansa mestaruuden kahdesti, ulkoradoilla vuonna 1974 ja sisäradoilla vuonna 1976. Hän paransi Alankomaiden ennätystä yhteensä kuusi kertaa ja seuransa ennätystä 40 kertaa. == Henkilökohtaiset ennätykset == * Korkeushyppy: 184 cm (1974) == Lähteet == Luokka:Alankomaalaiset korkeushyppääjät Luokka:Vuonna 1956 syntyneet Luokka:Elävät henkilöt
International Astronautical Federation

International Astronautical Federation (IAF) on globaali avaruustoiminnan yhdistys, joka perustettiin vuonna 1951. Sen toimisto on Pariisissa. Vuonna 2014 siihen kuluu yli 270 jäsenorganisaatiota 64 maasta.http://www.iafastro.org/about/ Jäsenet ovat eri maiden avaruusalan seuroja, avaruushallintoja ja avaruusalan yrityksiä. IAF on yhteistyössä International Academy of Astronautics- ja International Institute of Space Law-yhteisöjen kanssa. IAF päätoiminto on vuotuinen International Astronautical Congress (IAC). IAF ja YK:n avaruustoiminta ovat toimineen jonkinasteisessa yhteistyössä lähinnä IAF:n kehittyville maille järjestämien seminaarien kautta. Saksalainen professori Berndt Feuerbacher on vuonna 2010 IAF:n puheenjohtaja. IAC-kongressissa jaetaan kolme palkintoa: Allan Emil Memorial Award, Frank Malina Astronautics Medal ja Luigi Napolitano Award. ==IAF ja Suomi== Suomen avaruustutkimusseura on ollut IAF-jäsen vuodesta 1964 alkaen. Lapin yliopisto on osallistunut IAF:n toimintaan myöhemmin. ==Lähteet== ==Aiheesta muualla== *Official site *International Astronautical Congress Luokka:Avaruustoiminta Luokka:Tähtitieteelliset yhdistykset
UEFA Champions League 2006–2007 (videopeli)

UEFA Champions League 2006–2007 on EA Canadan kehittämä ja EA Sportsin julkaisema jalkapalloaiheinen urheilupeli. Pelin aiheena on Mestarien liigan kausi 2006–2007. ==Soundtrack== * Andy Caldwell feat. Gina Rene - Runaway - Universal Truth * Baïkonour - Jain Rock - Topo Gigio vs. Baïkonour * Bonobo feat. Bajka - Nightlite - Days to Come * Brazilian Girls - Le Territoire - Talk to La Bomb * Cal Tjader - Mambo Mindoro (Hex Hector Remix) - Explorations * Champion - Two Hoboes - Chill'em All * Osunlade - Two Phish - Aquarian Moon * Ray Barretto - Work Song (Thievery Corporation Remix) - Explorations * Thunderball feat. Miss Johnna M. - Chicachiquita - Cinescope == Aiheesta muualla == * Luokka:Vuoden 2007 videopelit Luokka:PlayStation 2 -pelit Luokka:PlayStation Portable -pelit Luokka:Xbox 360 -pelit Luokka:Windows-pelit Luokka:Jalkapalloaiheiset pelit Luokka:Mestarien liiga
Hiekkakirppu

Hiekkakirppu (Tunga penetrans) on maapallon trooppisilla alueilla tavattava loishyönteinen. == Koko ja ulkonäkö == Hiekkakirppu on vain noin yhden millimetrin pituinen, kellertävä ja siivetön hyönteinen. Aikuisella hiekkakirpulla on kookas, etuosastaan terävä pää. Raajoissa ei monista muista kirpuista poiketen ole kampamaisia karvoja tai piikkejä. Keskiruumis on lyhyt.http://animals.jrank.org/pages/2488/Fleas-Siphonaptera-CHIGOE-Tunga- penetrans-SPECIES-ACCOUNTS.html Kirppu kykenee hyppäämään noin 20 senttimetrin matkan. Hiekkakirput ovat tasalämpöisten eläinten ehdottomia loisia ja molemmat sukupuolet imevät verta. == Levinneisyys == Hiekkakirput ovat alun perin peräisin Etelä- ja Keski-Amerikan trooppisilta alueilta sekä Karibianmeren saarilta. Ihmisen toiminnan mukana ne ovat kuitenkin kulkeutuneet suureen osaan Saharan eteläpuolista Afrikkaa, Etelä-Aasiaan ja viime aikoina myös Kaakkois-Aasian maihin.http://www.dermato.med.br/publicacoes/artigos/2007Tungiasis-and- Myiasis.pdf Loinen saapui Länsi-Afrikkaan jo 1600-luvulla orjalaivojen painolastien mukana Amerikoista. Tuolloin se ei kuitenkaan pystynyt leviämään. Vasta vuonna 1872 hiekkakirppupopulaatio saapui Angolaan Brasiliasta ja lähti leviämään kauppareittejä myöten.http://www.ikkunasuomenluontoon.fi/node/21175 == Tungiaasi == Hiekkakirppujen aiheuttamaa loisinfektiota kutsutaan tungiaasiksi. Kohdatessaan potentiaalisen isännän, paritellut naaraskirppu hyppää iholle, tyypillisesti raajaan, ja tunkeutuu ihon sisään, mahdollisesti erittämiensä keratolyyttisten entsyymien avulla. Kirpun takaruumiin kärki jää kuitenkin näkyviin, mikä mahdollistaa kirpun hengittämisen ja ulostamisen samalla kun se imee isännän verta. Ruokaileva naaras paisuu jopa 10 mm:n läpimittaiseksi ja kirpun pureutumiskohdan ympärille kehittyy 5-10 mm:n läpimittainen paise. Oltuaan isännässä jonkin aikaa, naaras alkaa munia ja munat putoavat maahan. Munat kuoriutuvat 3-4 vuorokauden kuluttua ja uusi sukupolvi aikuistuu noin kuukauden kuluttua. Hoitamattomana ja huonon hygienian olosuhteissa hiekkakirppuja sisältäville ihoalueille voi muodostua paiseita ja kuolioita, kynnet ja jopa kokonaiset sormet tai varpaat saattavat tuhoutua. Sekundaarisen infektion, erityisesti jäykkäkouristuksen, riski on suuri. Laaja hiekkakirpputartunta voi johtaa kuolemaan.http://www.afronets.org/archive/200110/msg00058.php Hoitona on kirppujen kirurginen poisto. Vastoin yleistä käsitystä suljettujen kenkien käyttäminen sandaalien sijaan ei välttämättä ole tehokas tapa ehkäistä hiekkakirpputartuntaa. Sen sijaan oleskelu samoissa tiloissa kotieläinten kanssa ja asuminen maapohjaisissa asumuksissa ovat merkittäviä riskitekijöitä.http://cat.inist.fr/?aModele=afficheN&cpsidt;=17508421 == Lähteet == == Aiheesta muualla == *Horror disease hits Uganda. Washington Post, 22. lokakuuta 2010 *Tapaus hiekkakirpusta kynnen alla *Kuvia kirpusta ja iho-oireista *Kuvia Luokka:Kirput
SSA

SSA tai ssa tarkoittaa muun muassa: *Suomen sanojen alkuperä, etymologinen sanakirja *Seismological Society of America (SSA) *SSA Graphics, yritys *SSA Global Technologies
Moskovan ulkoministerikonferenssi

Moskovan ulkoministerikonferenssi pidettiin toisen maailmansodan aikana 18. lokakuuta – 11. marraskuuta 1943 Moskovan Kremlissä ja Spiridovan palatsissa. Kokouksessa valmisteltiin tulevaa liittoutuneiden Teheranin konferenssia. Konferenssiin osallistuivat Anthony Eden Britanniasta, Cordell Hull Yhdysvalloista, Foo Ping-Sheung Kiinasta ja Vjatšeslav Molotov Neuvostoliitosta. == Päätöksiä ja linjauksia == Kokouksessa hyväksyttiin Yhdysvaltain aloitteesta neljän vallan (Neuvostoliitto, Yhdysvallat, Britannia ja Kiina) yhteinen Moskovan julistus, jossa ne uudistivat vaatimuksensa jatkaa taistelua vihollisen ehdottomaan antautumiseen saakka. Tulevan maailmanrauhan ylläpitämiseksi oli perustettava yleinen kansainvälinen järjestö, jollaisen perustamiseksi oli ryhdyttävä yhteisiin toimenpiteisiin. Neuvostoliiton ulkoasiain kansankomissaari Molotov antoi näille esityksille kannatuksensa, jonka seurauksena amerikkalaiset lupasivat olla puuttumatta Euroopan tuleviin rajajärjestelyihin ja muihin yksityiskohtiin. Itävallan erottamisesta Saksasta tehtiin kuitenkin tarkempi päätös. Konferenssissa sovittiin myös, että rauhankosketukset Saksan satelliittien kanssa hoitaisi lähinnä se liittoutuneisiin kuulunut suurvalta, joka oli kantanut päätaakan kyseistä maata vastaan käydyssä taistelussa. Näin Neuvostoliitto sai osakseen Suomen ja länsivallat vastaavasti Italian. Kokouksessa päätettiin perustaa kolmen suurvallan ”Euroopan neuvoa-antava komissio”, joka kokoontuisi Lontoossa. Kokouksessa valmisteltiin kolmen suurvallan johtajien Winston Churchillin, Franklin D. Rooseveltin ja Josif Stalinin henkilökohtaista tapaamista, joka toteutui joulukuussa Teheranissa Iranissa.Venäjän Historia. Sivu 438. Otava 2006. ISBN 978-951-1-15799-1 ISBN 951-1-15799-X == Lähteet == Luokka:Toisen maailmansodan konferenssit Luokka:Moskovan historia Luokka:1943
Muhammad Ali Center

Muhammad Ali Center on museo ja kulttuurikeskus, joka on perustettu nyrkkeilijä, maailmanmestari Muhammad Alin ja hänen arvojensa kunnioittamiseksi. Museo sijaitsee Louisvillessä Kentuckyn osavaltiossa. Se on avattu vuonna 2005. Keskuksessa esitellään Alin elämää ja hänen nyrkkeilyuraansa. Siellä pidetään myös näyttelyitä, jotka liittyvät Alin arvoihin: kunnioitukseen, luottamukseen, vakaumukseen, omistautumiseen, hyväntekeväisyyteen ja henkisyyteen. Nyrkkeilyuraa esittelevässä näyttelyssä katsoja voi nähdä Alin tärkeimpiä otteluita ja ennen ja jälkeen otteluita tehtyjä haastatteluja. Siellä on myös nyrkkeilykehä, joka on tehty Alin harjoitusleirin mallin mukaan. Arvoja esittelee esimerkiksi näyttely ”Toivo ja unelmat”. Siihen on koottu 141 eri maasta lähetettyjä piirustuksia ja maalauksia, joissa lapset kertovat, miksi he haluavat tulla aikuisina. Lisäksi keskuksessa on kaksi taidegalleriaa. ==Aiheesta muualla== *Muhammad Ali Center Luokka:Yhdysvaltain urheilumuseot Luokka:Kentucky
Kveita

Kveita on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1 751 metriä. 1 834-metrinen Jiehkkevárri sijaitsee suhteellisen lähellä lounaan suunnassa. Helpoin reitti huipulle kulkee Fugldalsbreen-jäätikön kautta. Paras huiputusajankohta on pysyvän lumen aikaan hiihtämällä. == Lähteet == Luokka:Yykeä Luokka:Tromssan läänin vuoret Luokka:Skandit